Predkladacia správa

Návrh na zrušenie úlohy č. 6 na mesiac apríl a úlohy č. 7 na mesiac september z Plánu legislatívnych úloh vlády Slovenskej republiky na rok 2009 predkladá Národný bezpečnostný úrad na rokovanie vlády Slovenskej republiky ako iniciatívny materiál.
 
Národný bezpečnostný úrad v predmetnom materiáli navrhuje zrušenie úlohy č. 6 na mesiac apríl, na základe ktorej mal Národný bezpečnostný úrad predložiť na rokovanie vlády Slovenskej republiky návrh zákona o ochrane utajovaných informácií a o zmene a doplnení niektorých zákonov. Zároveň sa navrhuje zrušenie nadväznej úlohy č. 7 na mesiac september, na základe ktorej mal Národný bezpečnostný úrad predložiť na rokovanie vlády Slovenskej republiky návrh nariadenia vlády Slovenskej republiky, ktorým sa ustanovujú oblasti utajovaných informácií. V predloženom materiáli sa zároveň uvádza, že Národný bezpečnostný úrad predpokladá opätovné zaradenie návrhu zákona o ochrane utajovaných informácií a o zmene a doplnení niektorých zákonov, ako aj návrhu nariadenia vlády Slovenskej republiky, ktorým sa ustanovujú oblasti utajovaných informácií, do legislatívneho procesu v priebehu roka 2010.
 
Materiál bol predložený do pripomienkového konania a na rokovanie vlády Slovenskej republiky sa predkladá bez rozporov.
 
Materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie.